Ehdotus: neuvoston asetus (EU) N:o .../2010 tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta (komission ja EU:n ulkoasioiden ja turvallisuuspolitiikan korkean edustajan yhdessä esittämä) /* KOM/2010/0005 lopull. - NLE 2010/0001 */





[pic] | EUROOPAN KOMISSIO | Bryssel 18.1.2010 KOM(2010)5 lopullinen 2010/0001 (NLE) Ehdotus: NEUVOSTON ASETUS (EU) N:o .../2010 tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta (komission ja EU:n ulkoasioiden ja turvallisuuspolitiikan korkean edustajan yhdessä esittämä) PERUSTELUT 1. Neuvoston asetuksella (EY) N:o 1210/2003 otettiin käyttöön Irakiin kohdistuvia tiettyjä rajoittavia toimenpiteitä yhteisen kannan 2003/495/YUTP ja Yhdistyneiden kansakuntien turvallisuusneuvoston päätöslauselman 1483(2003) mukaisesti. Asetuksessa (EY) N:o 1210/2003 säädetään muun muassa erityisjärjestelyistä, jotka koskevat Irakin viemästä maaöljystä, siitä saatavista tuotteista ja maakaasusta suoritettavia maksuja (2 artikla) sekä tietyn irakilaisen omaisuuden vapauttamista oikeudenkäyntimenettelyistä (10 artikla). 2. YK:n turvallisuusneuvosto päätti 18. joulukuuta 2007 annetulla päätöslauselmallaan 1790 muun muassa, että näitä erityisjärjestelyjä sovellettaisiin 31. joulukuuta 2008 asti. Asetusta (EY) N:o 1210/2003 on muutettu yhteisen kannan 2008/186/YUTP mukaisesti asetuksella (EY) N:o 195/2008. 3. YK:n turvallisuusneuvosto päätti 22. joulukuuta 2008 annetulla päätöslauselmallaan 1859 ulottaa näiden erityisjärjestelyjen soveltamisen 31. joulukuuta 2009 asti, kuten Irak on pyytänyt. Asetusta (EY) N:o 1210/2003 on muutettu yhteisen kannan 2009/175/YUTP mukaisesti asetuksella (EY) N:o 175/2009. 4. YK:n turvallisuusneuvosto päätti 21. joulukuuta 2009 annetulla päätöslauselmallaan 1905 ulottaa näiden erityisjärjestelyjen soveltamisen 31. joulukuuta 2010 asti, kuten Irak on pyytänyt. Asetus (EY) N:o 1210/2003 olisi tämän vuoksi muutettava neuvoston päätöksen 2010/…/YUTP mukaisesti. 2010/0001 (NLE) Ehdotus: NEUVOSTON ASETUS (EU) N:o .../2010 tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Irakia koskevaa yhteistä kantaa 2003/495/YUTP muuttavan neuvoston päätöksen 2010/…/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja komission esittämän yhteisen ehdotuksen, sekä katsoo seuraavaa: 5. Yhdistyneiden Kansakuntien turvallisuusneuvoston päätöslauselman 1483(2003) mukaisesti tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2456/1996 kumoamisesta annetun asetuksen (EY) N:o 1210/2003[2] 2 artiklassa säädettiin erityisjärjestelyistä, jotka koskevat Irakin viemästä maaöljystä, siitä saatavista tuotteista ja maakaasusta suoritettavia maksuja, ja saman asetuksen 10 artiklassa säädettiin erityisjärjestelyistä, jotka koskevat tietyn irakilaisen omaisuuden vapauttamista oikeudenkäyntimenettelyistä. Näitä erityisjärjestelyjä sovellettiin 31 päivään joulukuuta 2008 asti. 6. YK:n turvallisuusneuvoston päätöslauselmassa 1859(2008) määrätään, että kummankin erityisjärjestelyn soveltaminen olisi ulotettava 31 päivään joulukuuta 2009 asti. Neuvoston asetusta (EY) N:o 1210/2003 on muutettu yhteisen kannan 2009/175/YUTP mukaisesti neuvoston asetuksella (EY) N:o 175/2009. 7. YK:n turvallisuusneuvoston päätöslauselmassa 1905(2009) määrätään, että kummankin erityisjärjestelyn soveltaminen olisi ulotettava 31 päivään joulukuuta 2010 asti. Tämän vuoksi olisi muutettava asetusta (EY) N:o 1210/2003 neuvoston päätöksen 2010/…/YUTP mukaisesti. 8. Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi, ON HYVÄKSYNYT TÄMÄN ASETUKSEN: 1 artikla Korvataan asetuksen (EY) N:o 1210/2003 18 artiklan 3 kohta seuraavasti: ”3. Asetuksen 2 ja 10 artiklaa sovelletaan 31 päivään joulukuuta 2010 asti.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta .[…] Neuvoston puolesta Puheenjohtaja […] [1] EUVL L …, …2010, s. …. . [2] EUVL L 169, 8.7.2003, s. 6.